Билдән кар ерып эшлим, укытучы да үз эшен белсен!

	Хәзер мәктәпләрдә чыгарылыш кына түгел, тугызынчы сыйныф укучыларының киләчәге өчен дә нык борчылалар. Имтиханнарын ничек тапшырырлар, янәсе. Укытучылары тугызынчыларның белеме йомшаграк, диләр. Шуңа күрә аларны, мәктәптән китсәң, яхшырак булыр, дип үгетләүчеләр дә бар икән. 	 Татарстан мәгариф һәм фән министры Энгель Фәттахов быел тугызынчы сыйныфлар тапшырачак имтиханнарга күбрәк игътибар биреләсен әйтте. Бу сынауда да шартлар катгыйлана, видео­күзәтү кебек чаралар да кулланылачак. Былтыргы имтиханда, дөре­сен әйткәндә, андый ук җитди мөнә­сә­бәт сизелмәде – укучылар җи­ңел­рәк котылды. Респуб­ликаның баш педагогы үзе дә быелгы тугызынчы сыйныф укучы­ларының белем нәтиҗәләре бик үк сөнечле булмавын белдерә. Бу очракта ул узган елгы рейтингта ахыргы урыннарны биләгән районнарда хәлнең авырдан үзгәрүен күздә тота. Югыйсә башкаланың иң яхшы укытучылары, районнарга чыгып, педагогларга методик ярдәм дә күрсәтә инде. Күрәсең, бөтен балага да уку сәләте бирелмидер. Ә бәлки, укытучыларында да “гөнаһ” бардыр. 
	Сәрия САДРИСЛАМОВА	
Ватаным Татарстан

	№ 51 | 11.04.2015	


